പുത്തൂരില് മണ്ണിടിച്ചില് ഭീഷണി 40 കുടുംബങ്ങളെ മാറ്റിപാര്പ്പിച്ചു തൃശ്ശൂര് : മണ്ണിടിച്ചില് ഭീഷണി നിലനില്ക്കുന്ന പുത്തൂര് പഞ്ചായത്തില് പുത്തന്കാട്, ചിറ്റക്കുന്ന് പ്രദേശത്തെ 40 കുടുംബങ്ങളെ മാറ്റിപ്പാര്പ്പിച്ചു . ജില്ലാ കലക്ടറുടെ നിര്ദ്ദേശപ്രകാരമാണ് കുടുംബങ്ങളെ മാറ്റിയത്.തഹസില്ദാര് ജയശ്രി, ഡെപ്യൂട്ടി തഹസില്ദാര് ലിഷ, പുത്തൂര് വില്ലേജ് ഓഫീസര് മഹേശ്വരി, കൈനൂര് വില്ലേജ് ഓഫീസര് ദീപ, പുത്തൂര് പഞ്ചായത്ത് പ്രസിഡന്റ് മിനി ഉണ്ണികൃഷ്ണന്, ഒല്ലൂര് സി ഐ ബെന്നി ജേക്കബ്, എസ് ഐ അനുദാസ്, മറ്റ് പഞ്ചായത്തംഗങ്ങള് എന്നിവരുടെ നേതൃത്വത്തിലാണ് ഒഴിപ്പിക്കല് . എവിടെ നിന്ന് ബന്ധു വീടുകളിലേക്കോ വില്ലേജ് അധികൃതരുടെ നേതൃത്വത്തില് വെട്ടുകാട് സെന്റ് ജോണ്സ് അക്കാദമിയില് ആരംഭിച്ച ദുരിതാശ്വാസ ക്യാമ്ബിലേയ്ക്കോ രണ്ട് മണിക്കൂറിനകം മാറാനാണ് ജനങ്ങള്ക്ക് നിര്ദ്ദേശം നല്കിയത്. ഇതിനിടെ ചില വീട്ടുകാര് സ്ഥലത്ത് നിന്ന് ഒഴിയില്ലെന്ന് പറഞ്ഞ് രംഗത്തെത്തിയത് തര്ക്കത്തിന് ഇടയാക്കി.തുടര്ന്ന് പൊലീസ് ഉള്പ്പെടെ സ്ഥലത്ത് എത്തിയാണ് സ്ഥിതി ശാന്തമാക്കിയത്. കൂടാതെ കൈനൂര് കോക്കാത്ത് കോളനിയിലെ മണ്ണിടിച്ചില് ഭീഷണി നിലനില്ക്കുന്ന സ്ഥലത്ത് നിന്ന് 10 കുടുംബങ്ങളെയും ഒഴിപ്പിച്ചു. The post പുത്തൂരില് മണ്ണിടിച്ചില് ഭീഷണി 40 കുടുംബങ്ങളെ മാറ്റിപാര്പ്പിച്ചു first appeared on MalayalamExpressOnline.